《寄傲园小景十幅仿卢鸿一草堂图诗自题十首 其一 笼鹅阁》
明代·刘珏

谁知轩后阁，宛在水之濆。牖外树交合，阶前萍即分。

鸟窥书影静，鱼伺墨波勤。岂有山阴帖，人言此右军。

作者简介：（1410—1472）苏州府长洲人，字廷美，号完庵。宣德中，苏州知府况钟举为吏，不就，得补生员。正统三年中举人，授刑部主事，迁山西按察司佥事，年五十弃官归。博学工诗，擅行草，长山水，精于鉴赏，富于收藏。有《完庵集》。